《寿阮母》
明代·韩日缵

天竺岧峣挡太虚，仙灵窟宅接华胥。千年桃实垂垂熟，此日萱花宛宛舒。

燕市浊醪击筑后，西湖明月倚门馀。悬知槐里行归觐，舞有斑衣馔有鱼。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。